‘આવી રીતે જ ગેરસમજ ઊભી થાય છે અને સુદ્રઢ સંબંધની કાંકરી ખરવા માંડે છે. પછી આપણે રડવા બેસીએ છીએ. સામી વ્યક્તિનો વાંક કાઢીએ છીએ, અને ક્યારેક સોનાનો સંબંધ કથીર થઈ જાય છે. વ્યક્તિ જીવનમાંથી સ્વાભાવિક રસ ગુમાવી બેસે છે, એને ડીપ્રેશન આવી જાય છે, પછી સાઈકાટ્રીસ્ટને મળો ત્યારે ઘણું મોડું થઈ ગયું હોય છે, સંબંધનો શ્વાસ વિશ્વાસ ગૂંગળાઈને કરમાવા માંડ્યો હોય છે, પછી નિરાશા અને નિરસતા સમગ્ર સંબંધ અને જીવનને ગ્રસી લે છે.